open-index/open-wikipedia-markdown huggingface dataset:
Iónochromizmus

**Iónochromizmus** je termín, používaný na označenie farebnej zmeny, ktorá priamo súvisí s interakciou zlúčenín alebo materiálov s iónmi. Týmito iónmi sú solvatované ióny vodíka, ióny kovov, katióny ako je tetraamóniový katión a ióny fosforu. Zvyčajne reverzibilná zmena farby, ku ktorej pri iónochromizme dochádza, môže byť z bezfarebnej na farebnú, alebo z jednej farby na inú.

## Iónochromy

Organické štruktúry, ktoré podliehajú farebnej zmene v dôsledku interakcie s iónmi sa nazývajú iónochromy alebo iónofory.

### Triedy iónochromných zlúčenín

Hlavné triedy komerčne významných zlúčenín citlivých na pH prostredia sú:
#### Ftalidy
Ftalidy sú farebné indikátory pre pH, ktoré majú ftalidovú štruktúru. 
Delia na dva typy, a to na ftaleíny a sulfoftaleíny. 
thumb|Ionizačné reakcie fenolftaleínu
Ionizačná reakcia ftaleínov, ktorá vedie ku zmene farby pri zmene pH, je najlepšie viditeľná u dihydroxyderivátu s triviálnym názvom fenolftaleín (1). Bezfarebný laktón (1) prechádza v alkalickom prostredí najprv na mono, potom na difenolový ión (2). Preusporiadaním a otvorením kruhu laktónu sa vytvorí rovinný dianion (3), ktorý je červený. Proces je reverzibilný a poskytuje ľahko viditeľnú metódu na meranie a stanovenie zmeny pH v rozpätí 8,5-9,0. 

#### Triarylmetány
thumb|Iónochromizmus leukotriaarylmetánov
Leukotriaarylmetány zmenia farbu odštiepením hydroxyskupiny, chemicky, alebo fotooxidáciou a v niektorých prípadoch aj pôsobením kyseliny. Jednou z tried leukotriaarylmetánov citlivých na pH, ktoré majú využitie pri tmavomodrých farebných vyvíjačoch sú zlúčeniny (1).

#### Fluorany
thumb|Iónochromizmus fluoranov
Fluorany je triviálne pomenovanie pre triedu zlúčenín odvodených od spiro-[izobenzofuran-1,9´-xantén]-3-ónu (1)
Reakciu, pri ktorej dochádza k farebnej zmene, predstavuje otvorenie laktónového kruhu kyselinou, za vzniku farebnej chinónovej formy. Spätnú reakciu môžeme docieliť pridaním bázy. Veľkou výhodou fluoranov ako vyvíjačov farieb je, že poskytujú široké pole variácií farieb.

## Aplikácie iónochromizmu

Farbivá citlivé na zmenu pH sa najviac využívajú ako reverzibilné indikátory v analytickej chémii, v niektorých oblastiach komplexometrických metód a na určovanie a stanovovanie koncentrácií kovových iónov.

Ionochromické materiály majú svoje využitie aj v kopírovacích papieroch (napr. bezuhlíkový kopírovací papier) či digitálnych formách zobrazovania.

## Referencie

Kategória:Chromizmus
Elektrochromizmus

**Elektrochromizmus** je termín používaný na charakterizovanie farebných zmien elektroaktívnych materiálov, ku ktorým dochádza v dôsledku prechodu elektrónov alebo oxidačno-redukčných dejov. Tento proces zahŕňa tok elektrického prúdu alebo zmenu potenciálu a je reverzibilný.

## Elektrochróm

Elektrochrómy sú materiály, ktoré menia farbu v dôsledku toku elektrického prúdu.

### Elektrochrómy v roztoku
V týchto systémoch si rozpustné elektrochrómy vymieňajú elektróny s povrchom príslušnej elektródy, zahŕňajúc anodickú oxidáciu alebo katodickú redukciu, pričom dochádza k zmene farby.

### Elektrochrómy s pevnou sfarbenou formou
Tento typ elektrochrómov je v bezfarebnom stave rozpustný v elektrolyte. Farebná forma elektrochrómu, ktorá je produkovaná elektrónovým prechodom je nerozpustná a usádza sa na povrchu elektródy.

### Tuhé elektrochrómy
Všetky anorganické elektrochrómy existujú v pevnom skupenstve, a to vo farebnom aj v bezfarebnom stave. Do tejto skupiny tiež patria vodivé polyméry ako polyanilíny, polypyroly a polytiofény.

## Aplikácie elektrochromizmu

Hlavné využitie elektrochromických materiálov je v:
* elektricky prepínateľných spätných zrkadlách v autách
* elektricky prepínateľných inteligentných sklách
* vizuálnych displejoch

Kategória:Chromizmus
Kategória:Optika
Concordia Ružomberok

**Concordia Ružomberok** (1906-1914) je prvý futbalový klub založený na pôde mesta Ružomberok v roku 1906. Klub bol založený v spolupráci s talianskymi usadlíkmi (ostali tu počas výstavby košicko-bohumínskej železnice). Zakladateľom klubu bol Štefan Mudrončík, ktorý bol zamestnaný v miestnej textilke ako archivár. Tajomníkom klubu bol František Ivankovič.
Za Concordiu v tom období hrávali Jozef Gromnica (brankár), Martin Horváth, Ján Gromnica, Vrchoslav Vyskočil, Samueli, Bedrich Daniš, Štefan Mudrončík, František Kočvara, bratia Wetlerovci, Petrákovci, Podhorní, Šipošovci. Klub hrával na ihrisku, ktoré malo názov Execirák. Nachádzalo sa pri bývalej Slovenskej papierni (neskôr zberné suroviny) na priestore, kde cvičievalo vojsko. Hráči Concordie hrávali v čierno-bielych pásikovancýh tričkách a čiernych trenírkach. Šatne klubu mal klub v hostinci Tyroler pri rieke Revúca. Miestnosti v dnes už neexistujúcej reštaurácii Pribiš slúžili ako klubovňa.
Klub zanikol po 8-ročnom pôsobení vypuknutím 1. svetovej vojny, kedy boli viacerí hráči povolaní na front.

## Referencie
Kornel Brtko

**Kornel Brtko** (* 22. máj 1915, Likavka – † 14. máj 2003, Likavka) bol rímskokatolícky kňaz, rodák z obce Likavka. Pôsobil vo farnostiach Tvrdošín (1946 – 47), Oravské Veselé (1947 – 58) a Lúčky (1958 – 1988).

## Zo života
V roku 1939 bol vysvätený za kňaza. Po nástupe komunistov k moci bol sledovaný štátnou bezpečnosťou. Počas svojej pastoračnej činnosti bol aktívny aj ako divadelný režisér a športový nadšenec. Založil mnohé športové krúžky a oddiely, v ktorých aj aktívne pôsobil - volejbal, futbal, stolný tenis, kolky, lyžovanie, šach. Bol zakladateľom telovýchovnej jednoty v obci Oravské Veselé. Režíroval viaceré divadelné hry v obciach Oravské Veselé, Lúčky a Likavka.

Venoval sa tiež včelárstvu, rybárstvu a poľovníctvu. V obci Oravské Veselé bola počas jeho pôsobenia postavená nová farská budova. Je zakladateľom cirkevného spevokolu v Lúčkach. Snažil sa aj o výstavbu nového kostola vo filiálke Kalameny, štátnou mocou to nebolo umožnené. Počas pôsobenia v tejto obci bol viackrát predstavenými navrhnutý za dekana liptovského dekanátu, ale vždy odmietol. Obcou Lúčky bolo vdp. Kornelovi Brtkovi 13. 10. 2002 udelené čestné občianstvo. V obci Oravské Veselé bol 14. augusta 2009 ocenený in memoriam za dlhoročné pedagogické a telovýchovné pôsobenie.

Zomrel dňa 14. mája 2003 v rodnej obci, kde je aj pochovaný. Pohrebnú omšu slúžil spišský biskup Mons. Prof. ThDr. František Tondra.  

## Knihy
* Brtko, Kornel: *Úlomky zo života*, 1994  

## Referencie

## Externé odkazy
* Kornel Brtko, Oravskevesele.sk 
* Kňazi vo farnosti Lúčky 
* Farnosť Tvrdošín
* Obec Likavka - dejiny farnosti 

Kategória:Narodenia v 1915
Kategória:Úmrtia v 2003
Kategória:Slovenskí rímskokatolícki kňazi
Open GDF Suez 2010

**[[Open GDF Suez]] [[2010]]** bol tenisový turnaj žien, ktorý sa konal v dňoch od 8. do 14. februára 2010  v hale na tvrdom povrchu vo francúzskom Paríži. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA. Titul vo štvorhre žien získali Češky Iveta Benešová a  Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú  a pre Záhlavovú Strýcovú to bol šiesty titul vo štvorhre na okruhu WTA. 

## Víťazi
### Dvojhra žien

** [[Jelena Viačeslavovna Dementievová|Jelena Dementievová]]** vs.  Lucie Šafářová 6-7(5) 6-1 6-4

### Štvorhra žien

** [[Iveta Benešová]] /  [[Barbora Záhlavová Strýcová]]** vs.  Cara Blacková /  Liezel Huberová   w / o

## Externé odkazy
* Oficiálna stránka turnaja 


Kategória:Open Gaz de France
Kategória:WTA Tour 2010
Likava (hrad)

**Likava** (normovaný názov) alebo **Likavský hrad** je hradná zrúcanina v chotári obce Likavka, okres Ružomberok. Je najväčším hradom Liptova a jeho hlavnou úlohou bolo strážiť dôležitú cestu z Považia na Oravu a do Poľska. 

Prvá písomná zmienka pochádza z roku 1315, keď ho Karol Róbert daroval županovi Dončovi. V rokoch 14311434 bol v rukách husitskej posádky, ďalšími vlastníkmi boli Ján Hunyadi, Peter Komorovský, Zápoľskovci, Pekryovci, Ján Krušič, Ilešháziovci a Tököliovci. Po potlačení povstania I. Tököliho prešiel pod správu eráru.

V roku 1447 sa stal stoličným hradom a strediskom kráľovského hradného panstva Likava, ku ktorému patrili mestá a mestečká Ružomberok, Nemecká Ľupča (dnešná Partizánska Ľupča), Liptovský Trnovec, Liptovská Sielnica, Bobrovec a ďalších 17 obcí. K pôvodnému jadru hradu bol po roku 1435 pristavený dolný hrad, v 2. polovici 15. storočia gotický horný hrad a po roku 1533 upravený v renesančnom štýle. Rozsiahle stavebné úpravy boli vykonané v rokoch 16421700, kedy boli vybudované nové opevnenia s 5 baštami. V roku 1670 bol značne poškodený cisárskym vojskom. Neskoršie hrad slúžil ako vojenská ubytovňa a stoličná väznica (1685). V roku 1703 sa hradu zmocnili povstalecké vojská Františka II. Rákociho a v roku 1707 hrad zbúrali na jeho príkaz na ústupe pred cisárskymi vojskami.
náhľad|vľavo|Hrad Likava
V súčasnosti je v správe Liptovského múzea, v Hunyadyho bašte je zriadená stála expozícia dejín hradu.

## Referencie

## Literatúra
* Encyklopédia Slovenska III. Zväzok (K-M), Bratislava, VEDA - vydavateľstvo SAV, 1979

## Iné projekty

## Externé odkazy
* Liptovské múzeum o hrade Likava
* Stránka obce Likavka
* Hrad Likava - info na stránke slovenských múzeí
* Hrad Likava - najväčší hrad Liptova

Kategória:Hrady a zámky na Slovensku
Kategória:Ruiny na Slovensku
Kategória:Likavka
Kategória:Stavby v okrese Ružomberok
Ženská dvojhra na Open GDF Suez 2010

**Ženská dvojhra na Open GDF Suez 2010** sa hrala ako súčasť Open GDF Suez 2010 od 8. do 14. februára 2010. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA.

## Nasadenie

# *'[[Jelena Viačeslavovna Dementievová|Jelena Dementievová]] (Víťazka)
# [[Flavia Pennettová]] *(semifinále)
# Yanina Wickmayerová *(1. kolo)
# [[Francesca Schiavoneová]] *(2. kolo)


 Aravane Rezaïová *(2. kolo)
<li> [[Šachar Peerová]] *(štvrťfinále)
 Virginie Razzanová *(1. kolo)
<li> [[Jelena Sergejevna Vesninová|Jelena Vesninová]] *(2. kolo)


## Odmeny a body do rebríčka

## Výsledky
### Finále

## Externé odkazy
*Pavúk dvojhry 
*Pavúk kvalifikácie 

Kategória:Open GDF Suez 2010
Právnická fakulta Trnavskej univerzity v Trnave

**Právnická fakulta Trnavskej univerzity v Trnave** (skr. **PF TU**) je jedna z fakúlt Trnavskej univerzity v Trnave, ktorá poskytuje vysokoškolské vzdelanie v denných aj externých formách štúdia vo všetkých stupňoch štúdia. V prvom (Bc.) a druhom (Mgr.) stupni sa študuje študijný program právo. Fakulta poskytuje tiež viacero doktorandských študijných programov (študijné programy tretieho stupňa, akademický titul PhD.) ako aj možnosť absolvovať rigoróznu skúšku a získať akademický titul JUDr. 

Dekankou fakulty je doc. JUDr. Marianna Novotná, PhD.

## Zoznam dekanov fakulty

## Katedry a ústavy
Katedry a ústavy k júlu 2024:
* Katedra historického práva a právnej metodológie
* Katedra medzinárodného a európskeho práva
* Katedra občianskeho a obchodného práva
* Katedra pracovného práva a práva sociálneho zabezpečenia
* Katedra správneho práva, práva životného prostredia a finančného práva
* Katedra teórie práva a ústavného práva
* Katedra trestného práva a kriminológie
* Ústav klinického vzdelávania
* Ústav práva duševného vlastníctva, technológií a produktového práva
* Ústav pre právne otázky náboženskej slobody

## Referencie

## Externé odkazy
* stránka fakulty


Kategória:Trnavská univerzita v Trnave
Kategória:Právnické fakulty na Slovensku
Ženská štvorhra na Open GDF Suez 2010

**Ženská štvohra na Open GDF Suez 2010** sa hrala ako súčasť Open GDF Suez 2010 od 8. do 14. februára 2010.  Titul vo štvorhre žien získali Češky Iveta Benešová a  Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú  a pre Záhlavovú Strýcovú to bol šiesty titul vo štvorhre na okruhu WTA.

## Nasadenie

# Cara Blacková /  Liezel Huberová* (finále)
# *'Iveta Benešová** /  **Barbora Záhlavová Strýcová (Víťazky)*'

<ol start="3">
<li> [[Klaudia Jansová-Ignaciková|Klaudia Jansová]] /  [[Alicja Rosolská]] *(semifinále)
 Sarah Borwellová /  Raquel Kopsová-Jonesová ''(1. kolo)


## Odmeny a body do rebríčka

## Výsledky

## Externé odkazy
*Pavúk štvorhry 

Kategória:Open GDF Suez 2010
Valerij Jakovlevič Leontiev

**Valerij Jakovlevič Leontiev** (; * 19. marec 1949, Usť-Usa, Rusko) je ruský spevák. V priebehu svojej kariéry nahral viac ako 30 albumov, z ktorých mnohé sa predávajú v miliónoch kópií.

## Diskografia
### Štúdiové abumy
* 1983 — *Муза*
* 1984 — *Диалог*
* 1984 — *Премьера*
* 1986 — *Дискоклуб 16(Б)*
* 1986 — *Бархатный сезон*
* 1987 — *Valeri LEONTJEV*
* 1988 — *Я — просто певец*
* 1990 — *Дело вкуса*
* 1990 — *Грешный путь*
* 1993 — *Ночь*
* 1993 — *Последний вечер*
* 1993 — *Полнолуние*
* 1994 — *Прикоснись*
* 1994 — *У ворот Господних*
* 1995 — *Там, в сентябре. The best of Leontiev*
* 1995 — *По дороге в Голливуд*
* 1997 — *Санта-Барбара*
* 1999 — *Канатный плясун*
* 1999 — *Каждый хочет любить*
* 2001 — *Августин*
* 2003 — *Кленовый лист*
* 2004 — *Ночной звонок*
* 2005 — *…падаю в небеса*
* 2008 — *Сольный концерт в ГЦКЗ* (DVD)
* 2009 — *Годы странствий*
* 2011 — *Художник*
* 2014 — *Любовь-капкан*

## Externé odkazy
* Oficiálna stránka

Kategória:Ruskí speváci
Kategória:Ruskí šansoniéri
Kategória:Držitelia Radu Priateľstva
Neretva

**Neretva** () je rieka v Bosne a Hercegovine a Chorvátsku. Pramení v Dinárskych horách a tečie na juh, kde ústi deltou do Jadranského mora. Je dlhá  a plocha jej povodia je . Najvyššie prietoky rieka zaznamenáva v jarnom a jesennom období, celoročný priemer je 341 m³/s a splavná je po mesto Metković ().

## Priebeh toku
Neretva pramení pod vrchom Čemerno v masíve Zelengor, neďaleko čiernohorských hraníc. Tečie kaňonom na severozápad cez Dinársku vysočinu a preteká mestami Konjic a Jablanica. Tu sa nachádza Jablanická vodná elektráreň, jedna z najväčších v Bosne, s výškou hrádze .
Odtiaľ Neretva pokračuje na juh kaňonom do Mostaru (je tadiaľ vedená i cesta a železnica Dubrovník – Sarajevo), preteká centrom popod jeho Stari Most, rozširuje sa a pokračuje na juh do Metkovića. Posledných  preteká už v *Chorvátsku* úrodnou nížinou a pri meste Ploče sa deltou vlieva do Jadranského mora.

Vláda *Bosny a Hercegoviny* plánuje na Neretve vybudovať ďalšie minimálne tri priehrady, ktoré by však zaplavili a tak zničili jeden z najkrajších kaňonov v krajine, proti čomu protestujú ekológovia.

## Iné projekty

## Zdroje
* 

## Galéria

Súbor:TrainTrip-Sarajevo-Mostar.jpg|Tok rieky pri Jablanici
Súbor:Mostar Stari Most 2008 2.jpg|Starý most v Mostare
Súbor:Neretva Delta 001.jpg|Delta Neretvy


Kategória:Rieky v Bosne a Hercegovine
Kategória:Rieky v Chorvátsku
Kategória:Úmorie Jadranského mora
True Colours

***True Colours*** je debutový dvojalbum waleského drum and bassového producenta High Contrast. Disk 1 je nemixovaný, a neskôr bol vydaný jednodielny CD album. Druhý disk je mixovaný, obsahuje väčšinu skladieb z prvého disku a obsahuje dve skladby „Suddenly“ a „Full Intention“.

## Zoznam skladieb
### Disk 1
#"Return of Forever"  – 8:19
#"Music Is Everything"  – 7:29
#"True Colors"  – 6:08
#"Global Love"  – 6:11
#"Exposé"  – 6:20
#"Passion"  – 5:48
#"Make It Tonight"  – 6:25
#"Remember When"  – 7:17
#"Savoir Faire"  – 6:10
#"Fools Gold"  – 6:46
#"Mermaid Scar"  – 7:23.

### Disk 2
#"Music Is Everything – 4:27"
#"Global Love – 2:13"
#"Savoir Faire – 2:57"
#"Suddenly – 2:57"
#"Remember When – 3:41"
#"Passion – 2:13"
#"True Colors – 5:21"
#"Mermaid Scar – 4:54"
#"Return Of Forever – 7:01"
#"Exposé – 3:53"
#"Full Intention – 5:55"
#"Make It Tonight – 6:36"

Kategória:Albumy High Contrast
Kategória:Hudobné albumy z 2002
Kategória:Debutové albumy
Liptov (folklórny súbor)

**Folklórny súbor Liptov** vznikol pravdepodobne v roku 1946, kedy už existovala spevácka časť súboru. V rokoch 19501960 spolupracovala s folklórnou skupinou v Liptovských Sliačoch, ktorá dodávala tanečný program. V roku 1962 prišlo oživenie a folklórna skupina začala pracovať pri závodnom klube ROH Severoslovenských celulózok a papierní, od roku 1969 pri závodnom klube Bavlnárskych závodov V. I. Lenina a od septembra toho istého roku pri Kultúrnom a spoločenskom stredisku. V roku 1971 boli tanečníci súboru Vojtech Littva a Dušan Domiter vyhlásení za najlepších amatérskych tanečníkov, v tomto období (až do roku 1977) spolupracoval súbor aj s manželmi Hulejovcami. Od roku 1979 prešiel súbor opätovne pod Bavlnárske závody a v osemdesiatych rokoch reprezentoval súbor Česko-Slovensko na viacerých zahraničných festivaloch: vo Francúzsku (1983), Sýrii (1984) a Maroku (1985). V roku 1992 prešlo pod Odbor kultúry Mestského úradu v Ružomberku, od roku 1995 pod Kultúrne a informačné centrum a 1. januára 2001 vzniklo občianske združenie Folklórny súbor Liptov.

## Ocenenia folklórneho súboru

## Zahraničné zájazdy a ocenenia

## Filmová a televízna tvorba

## Známi spolupracovníci a členovia súboru
*Zakladajúci člen: PhDr. Kliment Ondrejka, CSc.
*Hudobníci: Alexander Móži, Svetozár Stračina, Juraj Dubovec
*Choreografi: Juraj Kubánka, Štefan Nosáľ, Štefan Uderman, Zdena Kyselá, Oleg Ivančenko, Leopold Kulich, Jozef Pálka, Ján Novenko, Pavol Gábor

## Externé odkazy
* Folklórny súbor Liptov 
* Projekt Janko Hraško - studnica slovenského folklóru 

Kategória:Slovenské folklórne súbory
Kategória:Organizácie založené v 1946
Kategória:Kultúra v Ružomberku
HK Detva

**HK Detva** je slovenský hokejový klub pôsobiaci v meste Detva. Klub vznikol v roku 2022 a od sezóny 2022/23 vystupujú v 2. hokejovej lige. Klub má v logu rok 1954, kedy sa datuje prvá zmienka o hokeji v Detve. 

Momentálne klub pôsobí v Tipos Slovenskej hokejovej lige.

## História
Prvá zmienka o hokeji v Detve je z roku 1954. História klubu začína rokom 2007, keď sa dovtedajší klub sídliaci v Detve, HKm Detva rozhodol z popudu majiteľa, ktorý bol väčšinovým vlastníkom klubu presťahovať do Lučenca. Menšinovým akcionárom bol klub ŠK Detva v zastúpení mesta Detva. To sa dohodlo s bývalým reprezentantom Dušanom Pohorelcom na vytvorení úplne nového klubu, v ktorom by väčšiu príležitosť dostali detvianski odchovanci miesto dovtedajších zvolenských. Klub najprv účinkoval v 2. hokejovej lige, ktorú hneď vyhral a postúpil do 1. hokejovej ligy. Jednu sezónu pôsobil klub ako B-tím Zvolena.

V lete 2021 sa vtedajší majiteľ Róbert Ľupták rozhodol presunúť licenciu HC 07 Detva do Prešova a vznikol klub HC 21 Prešov. Klub HC 07 Detva od nasledujúcej sezóny nebol aktívny.

Pred sezónou 2022/23 vznikol v Detve nový klub HK Detva, ktorý začal pôsobiť v 2. hokejovej lige. Od sezóny 2024/25 vystupuje klub v TIPOS Slovenskej hokejovej lige.

## Športové úspechy
*2018/19 a 2020/21 - Štvrťfinále v Tipos Extralige
*2014/15 a 2016/17 - 1. miesto v 1. hokejovej lige
* 2012/13 - 4. miesto v 1. hokejovej lige
* 2007/08 - Víťaz 2.hokejovej ligy

## Umiestnenia v jednotlivých sezónach

### Slovensko

#### HC 07 Detva
Tipsport liga - **4 ročníky**

* **Štvrťfinále** - 2018/19, 2020/21

* **10. miesto** - 2017/18

 1. hokejová liga SR - **9 ročníkov**

**1. miesto: [[1. hokejová liga SR 2014/2015|2014/2015]]**, 2016/2017

***4. miesto:** 2010/11, 2012/13**, [[1. hokejová liga SR 2015/2016|2015/2016]]**
***6. miesto:** 2013/14
***7. miesto:** 2011/12
***10. miesto:** 2008/09
***12. miesto:** 2009/10

 2. hokejová liga - (skupina východ) **2 ročníky**

* **1. miesto:**  2007/08(v)
* **Štvrťfinále** - 2021/22

#### HK Detva

 Tipos Slovenská hokejová liga

* **9. miesto** - 2024/25

 2. hokejová liga - (skupina východ)

* **2. miesto** - 2022/23, 2023/24 (postup)

## Slávni hráči
* Dušan Pohorelec
* Karol Križan
* Ján Laco
* Igor Majeský
* Marek Priechodský
* Dominik Kanaet
* Radovan Puliš
* Ján Sýkora
* Ladislav Ščurko

## Referencie

## Zdroje
 www.eliteprospect.com 


Kategória:Šport v Detve
Detva, HC 07
Mužská dvojhra na French Open 2002

**Mužská dvojhra na French Open 2002** sa hrala ako súčasť French Open 2002 od 27. do 10. júna 2002. Titul získal Španiel Albert Costa, ktorý vo finále porazil svojho krajana J. C. Ferrera , , , . Bol to jeho prvý a jediný grandslamový titul a 12. titul v dvojhre na okruhu ATP.

## Nasadenie hráčov
*Nižšie je zoznam nasadených hráčov. V zátvorkách je kolo, v ktorom vypadli.*

## Výsledky
### Finálová fáza

### Horná polovica
#### 1. sekcia

#### 2. sekcia

#### 3. sekcia

#### 4. sekcia

### Dolná polovica
#### 5. sekcia

#### 6. sekcia

#### 7. sekcia

#### 8. sekcia

## Referencie

## Externé odkazy
* Pavúk dvojhry
* Mužská dvojhra na French Open 2002 - pavúk a výsledky na atptour.com
* Mužská dvojhra na French Open 2002 - pavúk a výsledky na itftennis.com

Kategória:French Open 2002
Zlatá brána (televízna relácia)

***Zlatá brána*** bol hudobno-dramatický televízny program pre deti a mládež, ktorý sa vysielal v 70. – 80. rokoch 20. storočia na slovenskom okruhu Československej televízie. Jej ťažiskom bola detská populárna pieseň; výber z nich potom televízia cez štátne vydavateľstvo Opus vydávala na platniach a kazetách. 

Medzi hity Zlatej brány patria pesničky, ako „Bola raz malá hviezdička“, „Klope dáždik“, „Bryndza“ (s mladou Zuzanou Tlučkovou) či „Čumbulák (vesmírny je bubák)“.

Na CD nosičoch vydal Opus piesne zo Zlatej brány v roku 2006.

## Diskografia
* *Zlatá brána 1970 - 1975*
* *Zlatá brána 1975 - 1980*
* *Zlatá brána 1980 - 1985*

## Externé odkazy
* 
* Zoznamy skladieb (CD reedícia)
* Vydavateľstvo Opus: roky 1970 - 1975 , roky 1975 - 1980  a roky 1980 - 1985 

Kategória:Televízne relácie Slovenskej televízie
Kategória:Zábavné televízne programy
Kategória:Hudobné televízne programy
Zlatá brána

**Zlatá brána** môže byť:
*detská hra, pozri zlatá brána (hra)
*slovenská televízna relácia v 70. a 80. rokoch, pozri Zlatá brána (televízna relácia)
*český film z roku 2004, pozri Zlatá brána (2004)
*v USA: Golden Gate (v a pri San Franciscu)
*brána v:
** Konštantínopole, pozri Zlatá brána (Konštantínopol)
** v Kyjeve, pozri Zlatá brána (Kyjev)
** v Jeruzaleme, pozri Zlatá brána (Jeruzalem)
** vo Vladimíri, pozri Zlatá brána (Vladimír)
** v Gdansku, pozri Zlatá brána (Gdansk)
** na Pražskom hrade, pozri Zlatá brána (Pražský hrad)
Golden Gate

**Golden Gate** môže byť:
* morský prieliv (úžina) pri San Franciscu, pozri Golden Gate (prieliv)
* skrátene: Golden Gate Bridge

## Pozri aj
*Golden Gate Park 
*Golden Gate National Recreation Area
French Open 2000

**[[French Open]] 2000** bol grandslamový tenisový turnaj, ktorý sa konal od 29. mája do 11. júna 2000 v Paríži na antukových dvorcoch Rolanda Garossa.  Víťazmi dvojhier sa stali Mary Pierceová a Gustavo Kuerten.

## Seniori
### Dvojhra mužov

** [[Gustavo Kuerten]]** vs.  Magnus Norman  6-2, 6-3, 2-6, 7-6(6)

### Dvojhra žien

** [[Mary Pierceová]]** vs.  Conchita Martínezová  6-2, 7-5

### Štvorhra mužov

** [[Todd Woodbridge]] /  [[Mark Woodforde]]** vs.  Paul Haarhuis /  Sandon Stolle   7-6(7), 6-4

### Štvorhra žien

** [[Martina Hingisová]] /  [[Mary Pierceová]]** vs.  Virginia Ruanová Pascualová /  Paola Suárez   6-2, 6-4

### Zmiešaná štvorhra

** [[Mariaan de Swardtová]] /  [[David Adams]]** vs.  Rennae Stubbsová /  Todd Woodbridge   6-3 3-6 6-3


Kategória:French Open
Kategória:Tenis v 2000
Kategória:2000 vo Francúzsku
French Open 1999

**[[French Open]] 1999** bol grandslamový tenisový turnaj, ktorý sa konal od 24. mája do 6. júna 1999 v Paríži na antukových dvorcoch Rolanda Garossa.  Víťazmi dvojhier sa stali Steffi Grafová a Andre Agassi.

## Seniori
### Dvojhra mužov

** [[Andre Agassi]]** vs.  Andrij Medvedev  1-6, 2-6, 6-4, 6-3, 6-4

### Dvojhra žien

** [[Steffi Grafová]]** vs.  Martina Hingisová   4-6, 7-5, 6-2

### Štvorhra mužov

** [[Mahesh Bhupathi]] /  [[Leander Paes]]** vs.  Goran Ivanišević /  Jeff Tarango   6-2, 7-5

### Štvorhra žien

** [[Serena Williamsová]] /  [[Venus Williamsová]]** vs.  Martina Hingisová /  Anna Kurnikovová  6-3, 6-7(2), 8-6

### Zmiešaná štvorhra

** [[Katarina Srebotniková]] /  [[Piet Norval]]** vs.  Larisa Savčenková /  Rick Leach   6-3, 3-6, 6-3


Kategória:French Open
Kategória:Tenis v 1999
Prespes

**Prespes**, gr. *Πρέσπες*, bulh. *Преспа* (*Prespa*) je obec (dimos) v gréckej Macedónii, zahrnuje grécku časť jazera Prespa. Hlavné mesto je Lemos. V okrese žije 1 851 obyvateľov.
Okres Prespes je turistickou lokalitou, nachádza sa tu spomínané jazero, hory, lyžiarske centrum a tiež pamiatky z byzantskej kultúry. 

## Obyvateľstvo
V osmanskej dobe tu žilo moslimské obyvateľstvo, najmä Albánci, no tí sa odsťahovali do Turecka počas grécko-tureckej výmeny obyvateľov v roku 1923. Do tohto roku tu žili hlavne slavofónne obyvateľstvo. Grécki Slovania stále tvoria časť obyvateľstva, žijú tu však pontskí a Maloázijskí Gréci, ktorí sem prišli z Turecka v roku 1923. Žijú tu aj Arumuni, ktorí sem prišli z Epiru.

Kategória:Mestá v Grécku
Tefra

náhľad|9 cm hrubá vrstva tefry tvorená vulkanickým popolom po výbuchu sopky Pinatubo, 15. jún 1991.
**Tefra** je všeobecné označenie pre pyroklastické sedimenty všetkých typov a veľkostí Niekedy je uvádzané, že ide o nespevnené pyroklastiká, ktoré neboli presunuté z pôvodného miesta, kde sa usadili. Termín nezohľadňuje petrografické zloženie horniny, veľkosť pyroklastov ani spôsob ich uloženia.

Termín, podľa gréckeho označenia prachu, v roku 1944 po prvýkrát použil Sigurdur Thórarinsson.

Tefra vzniká pri explozívnych sopečných erupciách. Vrstvy tefry sa pri takýchto erupciách môžu usadiť v širokom okolí sopky na tisícoch kilometrov štvorcových. V sedimentárnom zázname tak môžu vytvárať novú dobre korelovateľnú vrstvu. Korelácia sedimentov pomocou vrstiev tefry sa označuje tefrochronológia. V prípade veľkého množstva akumulovanej tefry dochádza v neskorších štádiách k jej prepracovaniu za vzniku úlomkových prúdov alebo vulkanických brekcií na úpätiach sopiek a vo výplavových vejároch.

Je tvorená vulkanickým sklom, vznikajúcim pri chladnutí drobných kvapôčok lávy vo vo vzduchu, ako aj minerálnymi zrnami. Silné erupcie môžu mať za následok aj výraznú prímes litoklastov starších hornín.

## Referencie

Kategória:Sopečné produkty
Renault Juvaquatre

right|thumb|Renault Juvaquatre

**Renault Juvaquatre** je automobil strednej triedy, ktorý vyrábala francúzska automobilka Renault v rokoch 1937-1953. K dispozícii bol v prevedení sedan a kombi, neskoršie modely kombi od roku 1956 boli známe pod menom **Renault Dauphinoise**.

Výroba pokračovala aj po roku 1946, keď Renault už vlastnila a ovládala francúzska vláda. Výroba verzie sedan bola definitívne ukončená v roku 1955, no kombi ostalo v produkcii ako Renault Dauphinoise do roku 1960, vybavené motorom z modelu Renaut Dauphine.

## Zdroj

## Iné projekty

Juvaquatre
Kategória:Automobily strednej triedy
French Open 2001

**[[French Open]] 2001** bol grandslamový tenisový turnaj, ktorý sa konal od 28. mája do 10. júna 2001 v Paríži na antukových dvorcoch Rolanda Garossa.  Víťazmi dvojhier sa stali Jennifer Capriatiová a Gustavo Kuerten.

## Seniori
### Dvojhra mužov

** [[Gustavo Kuerten]]** vs.  Àlex Corretja&nbsp; &nbsp;(3), , , 

### Dvojhra žien

** [[Jennifer Capriatiová]]** vs.  Kim Clijstersová&nbsp;  , , 

### Štvorhra mužov

** [[Leander Paes]] /  [[Mahesh Bhupathi]]** vs.  Petr Pála /  Pavel Vízner&nbsp;  , 

### Štvorhra žien

** [[Virginia Ruanová Pascualová]] /  [[Paola Suárezová]]** vs.  Jelena Dokićová /  Conchita Martínezová&nbsp;  , 

### Zmiešaná štvorhra

** [[Virginia Ruanová Pascualová]] /  [[Tomas Carbonell]]** vs.  Paola Suárezová /  Jaime Oncins&nbsp;  , 


Kategória:French Open
Kategória:Tenis v 2001
Liptovský meč

**Liptovský meč** je typ bronzového meča. Bol rozšírený najmä v oblasti lužickej kultúry v období 1200 – 1000 pred Kr. Jeho názov zaviedol do literatúry Jan Eisner v roku 1933. Liata rukoväť, na ktorú sa sústreďovala výzdoba bola zakončená kotúčom a mala driek eliptického prierezu s 3 reliéfnymi obvodovými rebrami. Časté boli v depotoch (Komjatná, Martinček, Sliače, Bošáca – Špania dolina).

## Literatúra

Hrala, J.: Otázka puvodu meču liptovského typu s čiškovitou rukojetí. In: Archeologické rozhledy, 6, 1954, s. 215 – 226.

Kategória:Meče
Kategória:Dejiny Liptova
Korytnica-kúpele

**Korytnica-kúpele** je kúpeľná osada obce Liptovská Osada.

Leží v južnej časti okresu Ružomberok, pod západným svahmi Prašivej, v hlbokej nízkotatranskej doline obkľúčenej lesmi v nadmorskej výške  

## Kúpele Korytnica
Kúpeľníctvo v osade Korytnica má bohatú históriu, doložené počiatky siahajú už do 16. storočia. Minerálna voda z Korytnice získala v minulosti medaily na svetovej výstave 1873 vo Viedni a 1904 ako jediná európska minerálna voda na svetovej výstave v americkom St. Louis. Do roku 1974 premávala do kúpeľov úzkorozchodná železnica. V kúpeľoch sa okrem iného liečili aj cisár František Jozef a Ľudovít Štúr. Kúpele boli v deväťdesiatych rokoch počas vlády Vladimíra Mečiara sprivatizované. V roku 2002 sa kúpele dostali do konkurzu a chátrajú.

V kúpeľoch sa nachádza osem minerálnych prameňov: Anton, Žofia, Jozef, Vojtech I., Vojtech II., Klement, Ľudovít, Viera.

Z prameňa Vojtech v kúpeľoch Korytnica vyviera s teplotou 5,4°C najchladnejšia minerálna voda zo všetkých slovenských prameňov.

Kúpele sú od roku 2003 zatvorené a nefungujú. V súčasnej dobe areál vrátane pôvodnej plničky minerálnej vody chátra. 

V roku 2013 kúpil plničku minerálnej vody Korytnica, ako aj časť tamojšieho areálu  francúzsky podnikateľ s chorvátskymi koreňmi Zlatko Banovic, ktorý vlastní firmu AMOS-SERVICES, s.r.o.  Postupne zrekonštruoval pramene, takže verejnosti je prístupných päť prameňov: Vojtech I., Vojtech II., Žofia, Jozef a Anton. 

Začiatkom júna 2016 otvorili penzión Svätopluk, ktorý vytvorili rekonštrukciou nevyužitej  budovy bývalej pošty a kaviarne. V penzióne bola aj reštaurácia, ktorá pripravovala, okrem iných rôzne špeciality na grile.  V penzióne sa mohlo ubytovať asi 50 osôb a to vrátane prístelkov. V súčasnosti má areál nového vlastníka. Budova penziónu je opäť otvorená. V budúcnosti sa plánuje rekonštrukcia celého areálu. 

Súčasťou areálu je detské ihrisko a parkovisko. Záujemcovia si môžu bezplatne nabrať neobmedzené množstvo minerálnej vody zo zrekonštruovaných prameňov.  

Do Korytnice vedú dve cyklotrasy Ružomberok - Korytnica a Donovaly - Korytnica, ktoré sú vhodné aj pre pešiu turistiku. Trasa vedúca z Ružomberka (Cyklokorytnička) bolo novootvorená v lete 2016 a slúži aj ako náučný chodník aj pre rodiny s deťmi.

## Externé odkazy
*Video prehliadka Kúpeľov Korytnica

## Referencie

## Iné projekty

Kategória:Kúpele na Slovensku
Kategória:Liptovská Osada
Kategória:Nízke Tatry
Mních (Liptovská kotlina)

**Mních** () je dolomitový vrch v Liptovskej kotline. Leží v rovnomennom masíve nad obcou Likavka, na východnom okraji mesta Ružomberok.

## Poloha
Nachádza sa na západnom okraji Podtatranskkej kotliny, v geomorfologickom podcelku Liptovská kotlina a jej časti Chočské podhorie. Masív leží v Žilinskom kraji, v okrese Ružomberok a na katastrálnom území obce Likavka. Najbližšími sídlami sú juhozápadne situovaný Ružomberok a na severozápadnom úpätí ležiaca Likavka, východne leží Martinček a Lisková.

## Opis
Vrch leží v rovnomennom masíve v tvare horského chrbta, vystupujúceho nad severným brehom rieky Váh. Hrebeň má vo východnej časti ešte jeden,  vysoký vrch rovnakého mena. Na vrchole Mnícha stojí televízny vykrývač.

Na vrchole masívu sa nachádzali 4 hradiská lužickej kultúry, pričom najväčšie malo rozlohu 10 ha. Hradisko bolo podľa všetkého využívané len v čase priameho ohrozenia. Z hradísk pochádzajú viaceré nálezy, podobne ako keramické fragmenty z Liskovskej jaskyne. Legendy hovorili aj o prítomnosti templárskeho kláštora, ale archeologický prieskum to nepotvrdil.

### Výhľady
Sčasti zalesnený vrchol umožňuje čiastočne obmedzený rozhľad. Z vhodných miest je viditeľné centrum mesta Ružomberok a časť Liptovskej kotliny, no tiež všetky okolité pohoria – Chočské vrchy, Veľká Fatra, Nízke Tatry a Západné Tatry.

## Prístup
Na vrchol nevedie značený turistický chodník, no vzhľadom na blízkosť sídiel výstup naň nie je náročný.

## Referencie

## Pozri aj
* Liptovská kotlina
* Chočské podhorie

## Iné projekty

## Externé odkazy
* Poloha na turistickej mape

Kategória:Vrchy pod 1000 metrov na Slovensku
Kategória:Vrchy v Podtatranskej kotline
Kategória:Vrchy v okrese Ružomberok
Kategória:Likavka
Televízna reportáž

**Televízna reportáž** je krátke audiovizuálne dielo, ktoré vysielajú televízie v spravodajských a publicistických programoch. Dĺžka reportáže v spravodajstve je zvyčajne 1 minúta 30 sekúnd, v publicistike zvyčajne od dvoch do štyroch minút.

## Znaky televíznej reportáže
Televízna reportáž by mala byť v prvom rade pravdivá, vecná a názorovo vyvážená. Zároveň musí byť zaujímavo spracovaná, aby si ju divák mal záujem pozrieť. Je uvádzaná moderátorom, prípadne dvomi moderátormi v štúdiu. Text, ktorý čítajú sa nazýva zahlásenie príspevku (televíznej reportáže).

**Základné pojmy:** 
* Stand up - redaktor stojí pred kamerou a hovorí naučený text do mikrofónu.
* Synchrón - je rozhovor s respondentom (synchrónny - teda aj zvuk a obraz).
* Komentár - je načítaný text redaktorom.
* Inzerty (inzertovanie) - je pokrývanie televíznej reportáže obrázkami nakrútenými na výrobe.
* Výroba - je samotné nakrúcanie obrázkov, ruchov, rozhovorov, prípadne stand up-ov.

Kategória:Televízne formáty
Bitka o Adré

**Bitka o mesto Adré** ležiace na hraniciach Čadu a Sudánu sa odohrala 18. decembra 2005. Proti sebe bojovali vládne sily čeliace koordinovanému útoku dvoch povstaleckých skupín – RDL (Rally for Democracy and Liberty – Zhromaždenie za Demokraciu a Slobodu) a SCUD (Platform for Change, Unity and Democracy – Platforma pre Zmenu, Jednotu a Demokraciu). Tajná služba plánovaný útok včas odhalila, vďaka čomu sa vládnym vojskám podarilo útok odraziť. Vierohodné informácie o stratách na oboch stranách chýbajú, no podľa odhadov zahynulo v boji 70 – 300 povstalcov (svetové médiá spomínajú zväčša sto mŕtvych povstalcov, no agentúry Reuters a IRIN News priniesli informácie o 300 mŕtvych povstalcoch, piatich vojakoch a troch civilistoch). Vládne sily stratili jednu helikoptéru pri kolízii s elektrickým vedením a ďalší stroj Mi-17 bol ťažko poškodený paľbou povstalcov, pričom minimálne jeden člen posádky zahynul.

19. decembra veliteľ skupiny SCUD Jaja Dillo Djérou potvrdil, že útoku sa zúčastnilo aj niekoľko jeho mužov, no tvrdil, že útok vedú príslušníci RDL.

V oblasti došlo k útoku povstalcov aj niekoľko dní pred útokom na Adré, pričom podľa čadskej vlády poskytoval Sudán povstalcom pomoc. Medzi oboma krajinami vládne dlhodobé napätie poznačené vzájomným obviňovaním z podpory povstalcov v oboch krajinách. Sudán ale tieto obvinenia odmietol. Po akcii povstalci z RDL priznali stratu deviatich mužov, pričom tvrdili, že padlo 70 vládnych vojakov, boli zničené dva vrtuľníky a niekoľko obrnených vozidiel vládnych vojsk.

## Referencie
* BBC
* Irinnews
* Irinnews

Kategória:Bitky v Čade
Kategória:Dejiny Čadu
Kategória:Bitky v 2005
Malá Praha

**Malá Praha** môže byť:

*obytná štvrť v Žiline, pozri Malá Praha (Žilina)
*obytná štvrť v Košiciach, pozri Malá Praha (Košice)
Staroegyptskí miestni vládcovia a panovníci v Treťom prechodnom období

Toto sú **staroegyptskí miestni vládcovia a panovníci počas [[Tretie prechodné obdobie|Tretieho prechodného obdobia]]** (21.–25. dynastia, približne 1069–664 pred Kr.) ako ich pozná dnešná egyptológia. Počas skoro 200 rokov bolo územie starovekého Egypta rozdelené na niekoľko častí, ktoré ovládali miestni vládcovia a kniežatá, veľmi často navzájom pospájaní rodinnými zväzkami. Tento stav trval až kým si kušitský panovník Pianchi (Mencheperre Pije, zakladateľ 25. dynastie) nepodrobil postupne všetky územia, a tak znovuzjednotil ríšu.

## Miestni vládcovia, kniežatá, princovia a panovníci
### Horný Egypt
#### Veset (Diospolis Magna)

### Stredný Egypt
#### Neninesut ()

#### Chemenu ()

### Dolný Egypt
#### Saj (Sais)

#### Protosaitská dynastia

#### Kniežatstvo západnej Delty

#### Hutheribu (Athribis) a Iunu (Heliopolis)

#### Perbanebdžedet (Mendes)

#### Cebnucer (Sebennytos)

#### Perusir (Busiris)

#### Persopdu (?)

#### Šetennu (Farbaitos)

#### Džanet (Tanis)

## Zdroj

## Pozri aj
* Konvenčná chronológia starovekého Egypta
* Veľkňazi boha Amona
* Zoznam vládcov starovekého Egypta

## Literatúra
* 
* 
* 

Kategória:Vládcovia starovekého Egypta
Kategória:Chronológia starovekého Egypta
Pudel

**Pudel** alebo **pudlík** je psie plemeno pochádzajúce z Francúzska, ktorého korene siahajú do 16. storočia. V systematike FCI sa radí do 9. skupiny (Spoločenské a sprievodné psy) a je jedným z najobľúbenejších psích plemien vôbec.

Pudly patria k najinteligentnejším psím rasám a pôvodne boli loveckými psami, ktorí nosili zastrelenú zver. Majú hustú, kučeravú srsť, vyžadujúcu si neustálu starostlivosť. Patria medzi obľúbené plemená výstav a pre inteligenciu a hravosť i milých spoločníkov. Môžu sa dožiť veku až 17 rokov.

## Rozdelenie
* Toy pudel
* Trpasličí pudel
* Stredný pudel
* Veľký pudel

## Iné projekty

## Zdroj
* 
* Medzinárodná kynologická federácia

Kategória:Plemená psov z Francúzska
Open de Moselle

**Open de Moselle** je mužský profesionálny tenisový turnaj, ktorý sa hrá od roku 1980. Zápasy sa hrajú v hale na dvorcoch s tvrdým povrchom vo francúzskom meste Metz a v súčasnosti je zaradený do ATP World Tour 250 series.

## Finálové zápasy
### Dvojhra

### Štvorhra

## Externé odkazy
* Oficiálna stránka turnaja  
* Profil turnaja na stránkach ATP


Open de Moselle
Kategória:Šport v Metz
Poľsko na Zimných olympijských hrách 2010

**[[Poľsko]] na [[Zimné olympijské hry 2010|Zimných olympijských hrách 2010]]** reprezentovali 47 športovci v 11 športoch.

## Medailová bilancia

## Externé odkazy
* Poľský olympijský výbor 

Kategória:Krajiny na Zimných olympijských hrách 2010
2010
Simile…

***Simile…*** je ôsmy štúdiový album slovenskej jazz rockovej skupiny Fermata z roku 1991. 

## Zoznam skladieb
# „Dr. Gamow“ – 4:48
# „Psie boogie“ – 6:13
# „Pod tichou riekou“ – 4:09
# „Stretnutie“ – 4:25
# „Spomienka na Amsterdam“ – 5:08
# „Mardi Gras“ – 1:55
# „Hriešnik“ – 4:22
# „Hrdzovlasá“ – 8:03

## Autorstvo
Hudba: 
* František Griglák (1 – 5, 7 – 8)
* František Griglák, Márius Bartoň (6)
Na zadnej strane obalu sa nachádza báseň „Stretnutie“ od Martina Baumgartnera.

## Zostava
* František Griglák – gitara, klávesové nástroje
* Martin Hanzel – klávesové nástroje
* Márius Bartoň – basová gitara 
* Jindřich G. Plánka – bicie nástroje, perkusie

## Výroba
* Nahrávka: štúdio Imi, Bratislava
* Hudobná produkcia: František Griglák
* Zvuková réžia: Daniel Habovštiak
* Mastering: Ivan Minárik, štúdio Imi
* Mixáž: Ivan Minárik, štúdio Imi
* Návrh obalu: Milan Blatnický
* Fotografia: Ján Valent
* Produkcia albumu: Peter Dimitrov
* Vydavateľstvo: Únia mladej slovenskej kultúry

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1991
Laurence Chisholm Young

**Laurence Chisholm Young** (* 14. júl 1905, Göttingen, Nemecko – † 24. december 2000, Madison, Wisconsin, USA), známy aj ako **Laurie Young**, bol matematik anglického pôvodu narodený v Nemecku a väčšinu života pôsobiaci v Spojených štátoch. Bol synom Williama Henryho Younga a Grace Chisholmovej Youngovej, ktorí boli známymi anglickými matematikmi. Je známy predovšetkým vďaka práci v teórii miery, variačnom počte, teórii riadenia a teórii potenciálu. Je po ňom pomenovaný koncept Youngovej miery.

## Referencie

Kategória:Anglickí matematici
Kategória:Nemeckí matematici
Kategória:Matematici USA
Kategória:Osobnosti z Göttingenu
Kýčerka (Čadca)

náhľad|Sídlisko Kýčerka
**Sídlisko Kýčerka** je najväčším sídliskom v meste Čadca. Nachádza sa na juhozápade mesta v blízkosti nemocnice s poliklinikou. V roku 2012 žilo vo vyše 9 000 bytoch 15 000 obyvateľov.

## História a popis sídliska
Sídlisko sa začalo stavať v 70. rokoch 20. storočia najmä pre zamestnancov Tatry Kopřivnice, nemocnice a závodu Slovena v Čadci. Prvé bytovky boli dané do užívania v roku 1978 a výstavba bola ukončená na konci 80. rokov. Zmena režimu priniesla zastavenie výstavby i na sídliskách Žarec a Sídlisko III. 

V 90. rokoch žilo na sídlisku viac ako 8 000 obyvateľov a ich počet sa zvyšoval až na terajších 15 000 obyvateľov. Kýčerka tak tvorí polovicu celého obyvateľstva mesta. Sídlisko sa v súčasnosti rozširuje výstavbou nových bytových domov. 

Na sídlisku sa nachádza Kostol sv. Jozefa robotníka z roku 1998 a dve základné školy – ZŠ Rázusova a ZŠ Komenského.

## Doprava
Hlavnou prístupovou cestou na sídlisko je Okružná ulica, ktorá odbočuje z cesty II/487. 
Verejnú dopravu zabezpečuje sieť MHD Čadca, linkami číslo 3 a 8, ktoré premávajú po okružnej trase centrum – Kýčerka – nemocnica – centrum (linka 3) a opačne (linka 8). Najbližšia železničná zastávka je Čadca zastávka na trati Čadca – Makov.

Kategória:Čadca
Kategória:Sídliská na Slovensku
Veternicová ulica

**Veternicová ulica** je ulica v Bratislave, v mestskej časti Karlova Ves. Nachádza sa v miestnej časti Dlhé diely.

Z jednej časti ulice je pekný výhľad na les a Devínsku Kobylu, z druhej zasa na Bratislavu.

## Blízke ulice
*Hlaváčiková ulica
*Kuklovská ulica
*Majerníkova ulica
*Beniakova ulica

## Referencie

## Iné projekty

## Externé odkazy
* Veternicová ulica na mape Bratislavy

Kategória:Ulice v Karlovej Vsi
Ženská dvojhra na French Open 2002

Titul získala nasadená trojka Američanka Serena Williamsová, ktorá vo finále porazila turnajovú dvojku svoju sestru Venus Williamsovú v dvoch setoch , . Bol to jej druhý grandslamový titul a 15. titul v dvojhre na okruhu WTA.

## Nasadenie
*Nižšie je zoznam nasadených hráčok. V zátvorkách je kolo, v ktorom vypadli.*

## Výsledky
### Finálová fáza

## Referencie

## Externé odkazy
* Oficiálna stránka turnaja 
* Ženská dvojhra na French Open 2002 - pavúk a výsledky na itftennis.com
* Pavúk dvojhry

Kategória:French Open 2002
Alderaan

**Alderaan** je fiktívna planéta zo sveta Star Wars. Nie je príliš vzdialená od galaktického jadra (5 000 svetelných rokov), a tak náleží medzi tzv. *centrálne svety*. Nachádza sa v Alderaanskom systéme a sektore. Planéta nemá žiadne mesiace.

V rámci príbehu ide o domov postáv princeznej Leiy a Baila Organy, a tiež Ulica Qel Dromy, ktorý bojoval vo Veľkej sithskej vojne zhruba 4 000 rokov BBY.

Alderaan bol zničený vo IV. epizóde filmu Hviezdne Vojny prvou Hviezdou smrti, ako demonštrácia sily tejto zbrane na rozkaz Veľkomoffa Tarkina.

Alderaan sa objavil v dvoch zo šiestich filmov Star Wars, a to v *[[Hviezdne vojny (film)]]* a *[[Star Wars: Epizóda III – Pomsta Sithov]]* (2005).

## Zdroj

Kategória:Planéty Hviezdnych vojen
Juliette Benzoniová

**Juliette Benzoniová** (* 30. október 1920, Paríž, Francúzsko – † 7. február 2016, Saint-Mandé, Francúzsko) bola francúzska spisovateľka. 

## Dielo
*1969 - 1974 - Marianne, Marianne a cisár, Marianne a neznámy Toskánec, Marianne a Jason, Veľvyslankyňa Marianne, Marianne a Turan bej, Mariannin návrat
*1972 - sedemzväzkový román - Krásna Katarína 
*1973 - Mečom a jedom
*1983 - Taká dlhá cesta
*1984 - V posteliach kráľov
*1984 - V posteliach kráľovien
*1987 - trilógia: Údolie vlkov,
*1988 - Pre jednu noc lásky
*1988 - Pomsta
*1989 - Fiora a pápež
*1990 - Fiora a kráľ
*1991 - trilógia: Dámy z expresu (Američanka v Paríži, Mladomanželka, Mandžuská princezná)
*1993 - tetralógie: Trinásť vetrov,
*1995 - tetralógia: V službách kráľa
*1995 - tetralógia: Kamene osudu
*1996 - Rytieri noci
*1998 - trilógia: Štátne tajomstvo (Komnata kráľovnej, Kráľ tržníc, Muž v maske) 
*1989 - Prorokove smaragdy
*2000 - trilógia: Hra života a smrti (Kráľov človek, Krvavá omša, Temná kontesa)
*2001 - Cisárová perla
*2006 - Veľké dámy malé cnosti

## Externé odkazy
* Oficiálna stránka / Juliette Benzoniová
* Oficiálna stránka Krásna Katarína

Kategória:Francúzski spisovatelia
Kategória:Osobnosti z Paríža
Fedon

**Fedon** (), vlastným menom **Fedon Kalyoncu** () je známy turecký spevák, maloázijského gréckeho pôvodu. Narodil sa v Istanbule v roku 1946. Jeho piesne sú spievané v gréckom hudobnom štýle *laiko* v sprievode nástroja buzuki. Niektoré piesne spieva v gréčtine, niektoré v turečtine.

## Piesne
* *Leje mu sagapo (Povedz mi ľúbim ťa)*-grécky
* *Aşığınım (ľúbim ťa)*-turecky
* *Zorba*-grécke piesne laiko
* *Senin için (Myslím na teba)*-turecky

## Ukážka
* Leje mu sagapo
* Aşığınım

Kategória:Tureckí folkoví speváci
Kategória:Turecké osobnosti gréckeho pôvodu
Kategória:Osobnosti z Istanbulu
Bitka o Argandáb

**Bitka o Argandáb** alebo **bitka o Arghandáb** (podľa označenia povstalcov **Operácia IBRAT**) bola bitka o okres Argandáb ležiaci neďaleko juhoafganského mesta Kandahár sa odohrala 18. a 19. júna 2008. Boj o kontrolu nad oblasťou zviedli afganskí povstalci z hnutia Taliban a koaličné vojská vedené kanadským kontingentom podporované afganskou armádou. Išlo už o druhý pokus povstalcov o ovládnutie oblasti za menej ako rok.

## Pozadie
13. júna 2008 sa podarilo povstalcom pri útoku na väznicu Sarposa (Sar Póšán(?)) v meste Kandahár oslobodiť 800 – 900 väzňov, pričom podľa odhadov zhruba tretina mala väzby na povstalcov. Koaličné vojská ihneď spustili operáciu za cieľom zadržania utečencov, no aj napriek niekoľkým úspechom sa väčšine hľadaných osôb podarilo uniknúť.

Po oslobodení väzňov pokračovali povstalci v útokoch. Boje boli hlásené z osemnástich okolitých miest.  Podľa informácií rozviedky zhruba 500 povstalcov sa presunulo do okresu Argandáb vzdialeného 15 km severne od mesta Kandahár, kde sa pravdepodobne pripravovali na ďalšie útoky. Panovali dokonca obavy, že povstalci by mohli plánovať útok na samotné mesto Kandahár, ktoré je druhým najväčším mestom v Afganistane. Koaličné vojská zhadzovali v oblasti letáky vyzývajúce civilistov, aby neopúšťali svoje domovy. 16. júna koaličné a afganské vojská vykonali päťhodinový prieskum oblasti, no nenašli žiadne známky povstaleckej aktivity.

Aj napriek týmto správam požiadalo kanadské velenie ešte v ten istý deň o vyslanie posíl. 17. júna bolo do oblasti bojov premiestnených 700 afganských vojakov z Kábulu. Toto rozhodnutie sa ukázalo byť správne, keďže aj napriek informáciám od prieskumných jednotiek začali z oblasti utekať civilisti a došlo k prvým ozbrojeným stretom s povstalcami.

## Prípravy
Útokmi na dopravnú infraštruktúru sa povstalci snažili obmedziť mobilitu spojeneckých vojsk. Bolo zničených niekoľko mostov v okolí Kandaháru a na niektorých dopravných trasách boli umiestnené  míny. Ďalším krokom bolo presunutie potrebných zásob na pripravené pozície. Následne sa talibanský veliteľ Mulla Ahmedullah rozhodol počkať na útok spojencov.

Taktiež kanadské vojská posilňovali svoje pozície. Bola posilnená ochrana kľúčových miest v Kandaháre, medzi nimi elektráreň, väznica Sarposa, sídlo guvernéra, ako aj základňa ich rekonštrukčného tímu.

## Boj
18. júna spustili spojenecké vojská útok na predpokladané postavenia povstalcov, no stretli sa len so slabým odporom. Väčšina povstalcov sa pravdepodobne z oblasti stiahla bez boja. Nasledujúci deň brigádny generál Denis Thompson potvrdil, že oblasť bola vyčistená, no zároveň varoval pred možným návratom povstalcov.

## Referencie
* New York Times
* Daily Telegraph
* Fox News
* CTVN
* BBC

Kategória:Vojna v Afganistane (2001 – súčasnosť)
Kategória:Bitky v Afganistane
Kategória:Dejiny Afganistanu
Kategória:Bitky v 2008